
ՀՀ կառավարության որոշման նախագծի 

[bookmark: _GoBack]		ՀՀ ԿԳՄՍ նախարարը գրությամբ դիմել է ՀՀ ՏԿԵ նախարարությանը՝ տեղեկացնելով, որ ԿԳՄՍ նախարարության և բարերար Լևոն Վարթան Դեր Բեդրոսյանի միջև ստորագրվել է փոխըմբռնման հուշագիր, որով բարերարի կողմից նախատեսվում է Հայաստանի Հանրապետությանը նվիրաբերել Կոտայքի մարզի Գառնի համայնքում գտնվող իրեն պատկանող անշարժ գույքը, ինչպես նաև բարերարի անձնական հավաքածուն՝ Հայաստանում գորգերի թանգարանի ստեղծման նպատակով, և խնդրել կազմակերպել նշված անշարժ գույքը  Հայաստանի Հանրապետությանը որպես նվիրաբերություն ընդունելու հետ կապված գործընթացը։
		Հիմք ընդունելով ԿԳՄՍ նախարարի գրությունը, ինչպես նաև ՀՀ ԿԳՄՍ նախարարության և բարերար Լևոն Վարթան Դեր Բեդրոսյանի միջև ստորագրված փոխըմբռնման հուշագիրը (կցվում են)՝ ՀՀ ՏԿԵՆ պետական գույքի կառավարման կոմիտեի կողմից մշակվել է «Գույքի նվիրաբերությունն ընդունելու և ամրացնելու մասին» ՀՀ կառավարության որոշման սույն նախագիծը, համաձայն որի՝ նախատեսվում է ընդունել Հայաստանի Հանրապետության քաղաքացի Լևոն Վարթան Դեր Բեդրոսյանի սեփականություն հանդիսացող՝ Կոտայքի մարզ, համայնք Գառնի, Գեղարդի խճուղի, 3-րդ փակուղի, 1 հասցեում գտնվող, 817.64 քառ. մետր ընդհանուր մակերեսով շենք-շինությունների, ինչպես նաև դրանց զբաղեցրած, օգտագործման ու սպասարկման համար հատկացված 0.26 հա մակերեսով հողամասի և Կոտայքի մարզ, համայնք Գառնի, Գեղարդի խճուղի, 2-րդ փակուղի, 6/1 հողամաս հասցեում գտնվող 0.1 հա մակերեսով հողամասի նվիրաբերությունը Հայաստանի Հանրապետությանը և ամրացնել Հայաստանի Հանրապետության կրթության, գիտության, մշակույթի և սպորտի նախարարությանը՝ գորգերի թանգարանի հիմնադրման և գործունեության ապահովման նպատակով՝ պահպանելով ՀՀ Կոտայքի մարզ, համայնք Գառնի, Գեղարդի խճուղի, 3-րդ փակուղի, հասցե 1 հասցեում գտնվող բնակելի տանը Լևոն Վարթան Դեր Բեդրոսյանի բնակության իրավունքը։
		Նախագծի ընդունման արդյունքում հնարավորություն կստեղծվի ձևավորել հայկական գորգարվեստին նվիրված նոր մշակութային կենտրոն: 
	ՀՀ կառավարության 18.08.2021թ. թիվ 1363-Ա որոշմամբ սահմանվել է ՀՀ կառավարության 2021-2026թթ. ծրագիրը, որի 4.9 կետով հաստատվել է «Մշակույթ» բաժինը։ Ծրագրի համաձայն սահմանվել են ինստիտուցիոնալ ենթակառուցվածքների ընդլայնման և արդիականացման, պետություն-մասնավոր համագործակցության ընդլայնմանն ուղղված փոխշահավետ մեխանիզմների խթանմանն ուղղված մի շարք կատարման ենթակա միջոցառումներ։ Կոտայքի մարզ, համայնք Գառնի, Գեղարդի խճուղի, 3-րդ փակուղի, 1 հասցեում գտնվող, 817.64 քառ. մետր ընդհանուր մակերեսով շենք-շինությունները, ինչպես նաև դրանց զբաղեցրած, օգտագործման ու սպասարկման համար հատկացված 0.26 հա մակերեսով հողամասը և Կոտայքի մարզ, համայնք Գառնի, Գեղարդի խճուղի, 2-րդ փակուղի, 6/1 հողամաս հասցեում գտնվող 0.1 հա մակերեսով հողամասը Հայաստանի Հանրապետությանը որպես նվիրաբերություն ընդունելը բխում է ՀՀ կառավարության 2021-2026թթ. ծրագրի պահանջներից։
		«Գույքի նվիրաբերությունն ընդունելու և ամրացնելու մասին» Հայաստանի Հանրապետության կառավարության որոշման նախագծի ընդունմամբ Հայաստանի Հանրապետության 2026 թվականի պետական բյուջեում առաջանում է ծախսերի և եկամուտների ավելացում: Ավելացում է նախատեսվում նաև 2027 թվականին և հաջորդող տարիներին՝ յուրաքանչյուր տարվա համար 143,275,200 (մեկ հարյուր քառասուներեք միլիոն երկու հարյուր յոթանասունհինգ հազար երկու հարյուր) ՀՀ դրամի չափով:


